Ειρήνη Κοκκινάκη

Η Ειρήνη Κοκκινάκη (6 Ιουνίου 1996, Αθήνα) είναι  διεθνής αθλήτρια πετοσφαίρισης, η οποία αγωνίζεται στη θέση της λίμπερο.

 Σταδιοδρομία 
Γεννημένη στο Παλαιό Φάληρο, η Ειρήνη Κοκκινάκη εισήχθη στις ακαδημίες του Ολυμπιακού Πειραιώς το 2007 σε ηλικία 11 ετών. Προέρχεται από αθλητική οικογένεια, αφού και ο αδελφός της Μενέλαος Κοκκινάκης αποτέλεσε επί χρόνια βασικό στέλεχος της ανδρικής ομάδας πετοσφαίρισης του Ολυμπιακού.Οικογενειακή υπόθεση www.gavros.gr  Η παρουσία της στον ερυθρόλευκο σύλλογο ήταν ιδιαίτερα επιτυχημένη, ακόμα από το επίπεδο των νεανίδων, καθώς κατάφερε δύο συνεχόμενες χρονιές να κατακτήσει με τον Ολυμπιακό ισάριθμα πρωταθλήματα ΕΣΠΕΔΑ το 2011 και το 2012. Αρχικά αγωνιζόταν ως ακραία, αλλά οι ικανότητές της στην υποδοχή τη μετέθεσαν στη θέση της λίμπερο, στην οποία αγωνίζεται έκτοτε.

Το 2012 η διοίκηση του Ολυμπιακού αποφάσισε να παραχωρήσει δανεική την Κοκκινάκη προκειμένου να έχει περισσότερο χρόνο αγωνιστικής δράσης αλλά και να αποκομίσει εμπειρίες σε υψηλότερο επίπεδο από αυτό των ακαδημιών. Έτσι, μεταγράφηκε στον Δ.Α.Σ. Δραπετσώνας στον οποίο παρέμεινε για ένα χρόνο.
Από το 2013 και για έξι χρόνια αποτέλεσε μέρος του δυναμικού της πρώτης ομάδας του Ολυμπιακού, αγωνιζόμενη συνήθως ως αναπληρωματική λίμπερο πίσω από την Αρέτα Κονόμη. Σταδιακά αποκτούσε μεγαλύτερο χρόνο συμμετοχής έως την περίοδο 2017-18, οπότε είχε τις περισσότερες εμφανίσεις και συνέβαλε αποφασιστικά το ιστορικό τρεμπλ της ομάδας του Πειραιά.

Με τις ερυθρόλευκες έως και την περίοδο 2018-19 κατέκτησε 6 νταμπλ (Πρωτάθλημα και Κύπελλο Ελλάδας) αλλά οι μεγαλύτερες επιτυχίες της είναι ασφαλώς το Χρυσό Μετάλλιο στο Τσάλεντζ Καπ το 2018, και το Ασημένιο της ίδιας διοργάνωσης το 2017.

Το Καλοκαίρι του 2019 αποφάσισε να αποχωρήσει από τον Ολυμπιακό προκειμένου να έχει περισσότερο χρόνο για τις σπουδές της στο Οικονομικό Πανεπιστήμιο Αθηνών,Η Κοκκινάκη δεν μετέχει στην προετοιμασία της Εθνικής λόγω ΑΣΟΕΕ www.fosonline.gr  πράγμα που δεν μπορούσε να γίνει με τις εντατικές προπονήσεις που απαιτεί ο πρωταθλητισμός. Έτσι και προκειμένου να μη σταματήσει τελείως την ενασχόλησή της με το βόλλεϊ, εντάχθηκε στον Φ.Ο. Βριλησσίων, που την περίοδο εκείνη αγωνιζόταν στην Πρε Λιγκ.Η Κοκκινάκη στον Φ.Ο. Βριλησσίων www.gavros.gr Η Κοκκινάκη λίμπερο στα Βριλήσσια volleynews.gr  Παρόλα αυτά δεν κατάφερε να ανταποκριθεί στις απαιτήσεις της ομάδας της, με αποτέλεσμα να τιμωρηθεί από τη Διοίκηση με αποκλεισμό ενός έτους από κάθε αγωνιστική δραστηριότητα της ομάδας των Βορείων Προαστίων.Τιμωρία αποκλεισμού για ένα χρόνο στην πρώην παίκτρια του Ολυμπιακού www.fosonline.gr  Την επόμενη περίοδο εντάχθηκε στον Α.Ο. Παλαιού Φαλήρου, ομάδα της περιοχής όπου γεννήθηκε και μεγάλωσε,Η Κοκκινάκη στο Παλαιό Φάληρο greekvolley.gr  αγωνιζόμενη πλέον στη Β' Εθνική (ΕΣΠΕΔΑ)
Την επόμενη περίοδο η Ειρήνη Κοκκινάκη αναχώρησε για την Αγγλία, όπου αγωνίστηκε για τρία χρόνια με την Νιούκαστλ Νάιτς (Newcastle Knights),Newcastle Knights 2023-24 women.volleybox.net  την ομάδα του Πανεπιστημίου του Νιούκαστλ, που συμμετείχε στο Βρετανικό Πρωτάθλημα Πανεπιστημίων και Κολλεγίων.Volleyball at Newcastle University www.ncl.ac.uk 

 Διεθνής Σταδιοδρομία 
Η Ειρήνη Κοκκινάκη υπήρξε διεθνής τόσο με την ελληνική εθνική ομάδα πετοσφαίρισης κορασίδων όσο και με την αντίστοιχη των νεανίδων,Εθνική Νεανίδων 2013 www-old.cev.eu με τις οποίες έχει πραγματοποιήσει αρκετές συμμετοχές. Το 2014 κατέλαβε με την Εθνική Νεανίδων την 4η θέση στο αντίστοιχο ευρωπαϊκό πρωτάθλημα.

Τον Μάιο του 2017 κλήθηκε για πρώτη φορά στην Εθνική Γυναικών με την οποία πήρε το βάπτισμα του πυρός σε ένα φιλικό παιχνίδι προετοιμασίας με τη Ρουμανία. volleyball.gr Ακολούθως είχε δύο ακόμη συμμετοχές στα προκριματικά για το Παγκόσμιο Πρωτάθλημα του 2018. volleyball.gr
Συνολικά η Ειρήνη Κοκκινάκη πραγματοποίησε 48 συμμετοχές με τις Εθνικές ομάδες Κορασίδων - Νεανίδων Ατομικές συμμετοχές στις Εθνικές Κορασίδων - Νεανίδων (2017-18) www.volleyball.gr  και 3 συμμετοχές με την Εθνική Γυναικών της Ελλάδας.Εθνική Ελλάδας Γυναικών - Ατομικές συμμετοχές (έως 05.2018) www.volleyball.gr 

Συλλογικοί τίτλοι - Διακρίσεις
 Διεθνείς διοργανώσεις 
Τσάλεντζ Καπ
  2018 (Ολυμπιακός Πειραιώς)
  2017 (Ολυμπιακός Πειραιώς)

 Εθνικά Πρωταθλήματα  6 Πρωταθλήματα Ελλάδας
 2013-14, 2014-15, 2015-16, 2016-17, 2017-18, 2018-19 (Ολυμπιακός Πειραιώς)

 Εθνικά Κύπελλα 
6 Κύπελλα Ελλάδας
 2014, 2015, 2016, 2017, 2018, 2019 (Ολυμπιακός Πειραιώς)

 Μικρές κατηγορίες 2 Πρωταθλήματα ΕΣΠΕΔΑ Νεανίδων
 2010-11, 2011-12 (Ολυμπιακός Πειραιώς)

 Ατομικές διακρίσεις 
 Πρωτάθλημα Ελλάδας 2018-19: Πολυτιμότερη Παίκτρια (MVP) 9ης αγωνιστικής Πολυτιμότερη Παίκτρια (M.V.P.) 9ης αγωνιστικής 2018-19  www.volleyball.gr

 Παραπομπές 

 Εξωτερικοί σύνδεσμοι - Πηγές 
 Ειρήνη Κοκκινάκη: Παρουσίαση - Ατομικά στοιχεία - Ομάδες - Διακρίσεις women.volleybox.net
 Ειρήνη Κοκκινάκη: Ατομικά στοιχεία - Ομάδες καριέρας www.greekvolley.eu
 Κοκκινάκη - Ευρωπαϊκή παρουσία www-old.cev.eu
 Στην Εθνική Κορασίδων η Κοκκινάκη της Δραπετσώνας drapetsonavolley 
 Δυναμικό Ολυμπιακού το 2017 www.cev-old.eu
 Νέο ξεκίνημα για την Κοκκινάκη στο Παλαιό Φάληρο www.fosonline.gr 
 Ειρήνη Κοκκινάκη: «Δεν αισθάνομαι πίεση που αντικατέστησα την Αρέτα» www.volleyball.gr 
 Κατάλογος Βρετανικών Πανεπιστημιακών και Κολεγιακών ομάδων (Newcastle University) www.volleyballengland.org 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΟΣΦΠ